
				EBAZPENA, 2016ko otsailaren 8koa, Hezkuntza Berriztatzeko zuzendariarena, 2015-2016ko ikasturtean ikastetxe publikoetan edo, salbuespen gisa, itunpeko ikastetxe pribatuetan eskolatuta dauden ikasleak, fisikoki, psikikoki edo sentsorialki desgaituak, garraiatzeko banan-banako diru-laguntzetarako deialdia ebazten duena.

				Hezkuntza, Hizkuntza Politika eta Kulturako sailburuaren 2015eko azaroaren 24ko Aginduaren bidez, 2015-2016eko ikasturtean ikastetxe publikoetan edo, salbuespen gisa, itunpeko ikastetxe pribatuetan eskolatuta dauden ikasleak, fisikoki, psikikoki edo sentsorialki desgaituak, garraiatzeko banan-banako diru-laguntzetarako deialdia egiten da, eta aplikatu beharreko irizpideak arautzen dira.

				Lurralde historikoek egindako proposamenak aztertu, eta aipatutako deialdian ezarritako irizpideak aplikatuta, hau

				EBAZTEN DUT:

				Lehenengoa.– Deialdiko baldintzak bete dituzten lurralde historikoetako ikasleei laguntza ematea.

				Ebazpen honen diru-zenbatekoa, guztira, 2.368.806 eurokoa da, honela banatuta:

				Araba: 242.259,44 euro.

				Bizkaia: 1.323.284,23 euro.

				Gipuzkoa: 803.262,33 euro.

				Bigarrena.– Hezkuntzako lurralde-ordezkaritzetan argitaratzeko agintzea.

				Ebazpen honek administrazio-bidea amaitzen ez duenez, haren aurka gora jotzeko errekurtsoa jarri ahal izango zaio Hezkuntzako sailburuordeari, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legeak 114. eta 115. artikuluetan xedatutakoaren arabera.

				Vitoria-Gasteiz, 2016ko otsailaren 8a.

				Hezkuntza Berriztatzeko zuzendaria,

				MARÍA BEGOÑA GARAMENDI IBARRA.

